

**OPŠTINA NIKŠIĆ**

**SEKRETARIJAT ZA KULTURU, SPORT, MLADE I SOCIJALNO STARANJE**

**LOKALNI AKCIONI PLAN ZA MLADE U OPŠTINI NIKŠIĆ**

 **ZA 2025 – 2026. GODINU**

Decembar 2024. godine

1. **UVOD**

Svaka lokalna samouprava teži obezbjeđivanju što kvalitetnijih uslova za život svojih građana i građanki, a jedan od ključnih prioriteta Opštine Nikšić je upravo unaprjeđenje položaja mladih. U skladu s tim, Opština Nikšić kontinuirano ulaže napore kako bi mladi imali priliku da ostvare svoje potencijale, osjećaju se prihvaćeno i imaju aktivnu ulogu u lokalnoj zajednici. Stvaranje povoljnog okruženja za mlade, kroz razvoj partnerskih odnosa na svim nivoima, predstavlja osnovu za njihov razvoj i ostvarenje potreba u različitim oblastima od značaja za mlade.

Ovaj dokument za period 2025-2026. godine stavlja mlade u središte lokalne politike i predviđa integrisan, međusektorski pristup kroz saradnju relevantnih institucija, organizacija i samih mladih. Lokalni akcioni plan za mlade definiše glavne izazove s kojima se suočava omladina u opštini Nikšić, a istovremeno nudi konkretne mjere i aktivnosti usmjerene ka njihovom prevazilaženju. Cilj je unaprjeđenje kvaliteta života mladih i jačanje njihovih kapaciteta u zajednici.

Izrada Lokalnog akcionog plana za mlade za period 2025-2026. godine vođena je od strane Sekretarijata za kulturu, sport, mlade i socijalno staranje, uz široku saradnju sa institucijama, nevladinim organizacijama i svim akterima koji se bave mladima. Tokom ovog procesa posebna pažnja je posvećena realnosti mjera i jasnosti aktivnosti koje će doprinijeti njihovoj realizaciji. Implementacija plana zahtijeva zajednički angažman javnog i civilnog sektora, ali i samih mladih, kao ključnih nosilaca promjena.

Napredak postignut u razvoju omladinske politike vidljiv je kroz iskustvo sprovođenja prethodnih lokalnih akcionih planova za mlade, posebno za periode 2011-2016., 2021-2022. Godine kao I Lokalni akcioni plan za mlade za 2024. godinu. Od prvog plana iz 2010. godine, Nikšić je postao bogatiji za mnoge sadržaje i programe koji otvaraju nove mogućnosti za mlade i unapređuju njihov položaj u društvu. Plan za 2025-2026. godinu kreiran je na ovom temelju, uz usmjerenost ka daljem napretku i uključivanju mladih u sve sfere života u opštini Nikšić.

**Strateški i pravni okvir Lokalnog akcionog plana za mlade**

U maju 2019. godine stupio je na snagu novi Zakon o mladima Crne Gore, a kako je Strategija za mlade usvojena za period 2023-2027. godine, stekli su se pravni uslovi i za donošenje novih lokalnih dokumenata.

Strateški i pravni okvir omladinske politike obuhvata niz dokumenata na međunarodnom i nacionalnom nivou[[1]](#footnote-1). Standardi postavljeni tim dokumentima su osnov i pokretač za izradu Lokalnog akcionog plana za mlade.

Prilikom izrade ove politike, korišćen je pristup usklađenosti sa krovnim strateškim dokumentima i drugim sektorskim strategijama, s posebnim naglaskom na usklađenosti s Strategijom za mlade Crne Gore 2023-2027 i Zakonom o mladima. Izrada lokalnog akcionog plana za mlade operativne ciljeve definisane nacionalnom strategijom prilagođava lokalnim uslovima i specifičnostima, pri tom obezbjeđujući da mladi imaju relevantne prilike i podršku u svojoj zajednici.

*ZAKON O MLADIMA*

Shodno Zakonu o mladima iz 2019. godine, mladi su lica od navršenih 15 do navršenih 30 godina života.

Omladinska politika je skup mjera i aktivnosti koje državni organi, organi državne uprave, organi lokalne samouprave, nevladine organizacije, studentski i učenički parlamenti i druga pravna lica preduzimaju za poboljšanje položaja mladih, njihovog ličnog i društvenog razvoja i uključivanja u društvene tokove.

Omladinski rad predstavlja aktivnosti koje se realizuju u saradnji sa mladima i za mlade sa ciljem njihovog osamostaljivanja i prelaska u odraslo doba, učenja, ličnog i društvenog razvoja, u skladu sa njihovim potrebama i mogućnostima, a zasnivaju se na metodama neformalnog obrazovanja.

Javni interes u oblasti omladinske politike predstavlja: kreiranje i unapređenje omladinske politike; uspostavljanje institucionalnog okvira za sprovođenje omladinske politike; stvaranje i unapređenje uslova za rad omladinskih servisa; podsticanje proaktivnog učešća mladih u kreiranju i sprovođenju omladinske politike na državnom i lokalnom nivou; edukaciju mladih o mehanizmima njihovog uključivanja u aktivne mjere zapošljavanja; podsticanje uključivanja mladih u kreiranje kulturnih sadržaja; podsticanje mobilnosti mladih; podsticanje uključivanja mladih u neformalno obrazovanje; promocija zdravih stilova života i volonterizma kod mladih; podsticanje drugih oblasti od značaja za razvoj mladih.

Omladinska politika zasniva se na načelima jednakosti, volonterizma, solidarnosti, aktivnog učešća i informisanosti mladih. Svi mladi su jednaki u ostvarivanju prava, bez obzira na: uzrast, fizičku sposobnost, fizički izgled, zdravstveno stanje, invaliditet, nacionalnu, rasnu, etničku ili vjersku pripadnost, pol, jezik, političko opredjeljenje, društveno porijeklo i imovinsko stanje, seksualnu orijentaciju, rodni identitet i drugo lično svojstvo. Mladi doprinose izgradnji i njegovanju društvenih vrijednosti i razvoju društva putem različitih oblika volonterskih aktivnosti, izražavaju međugeneracijsku solidarnost i rade na stvaranju uslova za jednako učešće u svim aspektima društvenog života mladih, mladi aktivno učestvuju u procesu kreiranja i sprovođenja omladinske politike kroz koordinaciju i razvijanje međusektorskih partnerstava, saradnju sa mladima i subjektima koji planiraju i sprovode omladinsku politiku.

*STRATEGIJA ZA MLADE 2023-2027*

Strategija za mlade je kreirana na osnovu sledećih načela:

* Zasnovana na pravima - ova Strategija prepoznaje ljudska prava i prava mladih kao polaznu osnovu za mjere i aktivnosti.
* Mladi kao resurs - viđenje mladih ljudi kao aktivnih činilaca pozitivnih promjena u društvu, koje treba podržati, a ne kao problem koji treba riješiti.
* Zasnovana na znanjima i dokazima - kroz kreiranje baze znanja o mladima, koja je mapirala potrebe mladih ljudi, te uključila rezultate dostupnih istraživanja i statistika, kao i podatke o praksama u sektoru.
* Holistička - prepoznaje međuresornu i međusektorsku saradnju kao preduslov za stvaranje podsticajnog okruženja za mlade, u kojem mogu razvijati svoja znanja, vještine i vrijednosti.
* Inkluzivna - ova Strategija vidi mlade kao kategoriju stanovništva u okviru koje postoje različite grupe mladih, koje kroz koordinisane napore institucija ostvaruju ravnopravan pristup i mogućnosti da jednako uživaju svoja prava, te ostvaruju svoje aspiracije.
* Participativna - kroz različite elemente razvoja ove Strategije, mladi, koji su ujedno i krajnji korisnici i korisnice i ciljna grupa ove Strategije, su bili uključeni u njen razvoj.
* Organizovan odgovor na potrebe mladih - ova Strategija ističe važnost vertikalne i horizontalne saradnje, na svim nivoima, sa ciljem kreiranja sistema koji će podržavati mlade da ostvare svoj potencijal.
* Konkretna - politika koja predviđa jasne mjere, aktivnosti, nadležnosti, mehanizme za praćenje i evaluaciju, budžet i odgovornost za sprovođenje.

Na osnovu identifikovanog ključnog problema, njegovih uzroka i posljedica, identifikovanim i prioritizovanim izazovima, Strategijom za mlade Crne Gore 2023-2027 su definisani strateški cilj, vizija i četiri operativna cilja koje će pratiti i Lokalni akcioni plan za mlade Opštine Nikšić za 2025.-2026. godinu.

***Strateški cilj***

Izgradnjom održivog međuresornog sistema podrške mladima stvoriti mogućnosti za razvoj njihovih punih kapaciteta i aktivan doprinos razvoju društva.

***Vizija***

Mladi su prepoznati kao značajan resurs i faktor našeg društva čiji je glas uvažen, doprinos cijenjen i inicijative podržane. Mladi su kreatori/ke društvenog ambijenta u kojem ostvaruju svoja prava i pune potencijale.

***Operativni ciljevi***

* 1. Razvoj održivog, kvalitetnog i inkluzivnog sistema servisa i programa za podršku mladima pri tranziciji u odraslo doba;
	2. Stvaranje uslova da mladi budu aktivni građani i aktivne građanke, uključeni/e u kreiranje i sprovođenje javnih politika;
	3. Ostvarivanje međuresornog doprinosa poboljšanju sveukupnog položaja mladih;
	4. Unapređenje mehanizama za efikasno kreiranje, sprovođenje, monitoring i evaluaciju omladinske politike.

Kroz djelovanje u četiri navedene tematske oblasti i putem razvijenih aktivnosti, direktno će se doprinijeti ostvarivanju postavljenih ciljeva na lokalnom nivou. Lokalnim akcionim planom definisano je ukupno 50 aktivnosti.

1. **ANALIZA STANJA**

 Po podacima Popisa stanovništva iz 2023. godine, u Nikšiću živi ukupno 65.705 stanovnika. U starosnoj grupi od 15 do 29 godina nalazi se 11.791 osoba, što čini 17,95% ukupnog broja stanovništva u Nikšiću. Od tog broja, 6.053 su muškog pola (51,33%), dok su 5.738 ženskog pola.

*Rezultati istraživanja*

Za potrebe izrade Nacrta lokalnog akcionog plana za mlade za 2025 – 2026. godinu sprovedeno je istraživanje o potrebama mladih u Nikšiću.

Analiza podataka istraživanja mladih u Nikšiću pruža uvid u različite aspekte života, stavova i potreba mladih ljudi. Istraživanje je obuhvatilo uzorak od 392 ispitanika/ca, u kojem je većina ispitanika starosti između 15 i 18 godina (82%), a 65,3% mladih su ženskog pola. Od ukupnog broja ispitanih, 80% su učenici srednjih škola, dok 11% pohađa fakultet.

Većina mladih (80%) zadovoljna je kvalitetom formalnog obrazovanja koje pohađa. Neformalno obrazovanje takođe ima značajnu ulogu, jer je 59% mladih učestvovalo u programima NFO, a više od polovine (52%) smatra da im je to pomoglo u razvoju vještina. Najčešće predložene teme za neformalno obrazovanje uključuju sport, programiranje i prevenciju vršnjačkog nasilja, što govori o širokom spektru interesa i potreba mladih u ovoj oblasti.

Jedan od ključnih problema sa kojima se mladi suočavaju u Nikšiću je zapošljavanje. Naime, 11% aktivno traži posao. Takođe, 56% mladih nije zadovoljno prilikama za zapošljavanje u Nikšiću, što dodatno ukazuje na izazove u ovoj oblasti. Ipak, istraživanje pokazuje da postoji značajan interes za preduzetništvo, jer 63% mladih razmišlja o pokretanju sopstvenog biznisa, uz napomenu da bi ih u tom procesu najviše motivisala finansijska i mentorska podrška. Ovi podaci sugerišu da bi razvijanje programa za preduzetništvo i davanje veće institucionalne pomoć , kao i stvaranje programa koji bi podstakli zapošljavanje i veće učešće mladih na tržištu rada, moglo povećati šanse za njihovu ekonomsku samostalnost.

Mladi u Nikšiću uglavnom provode slobodno vrijeme družeći se sa prijateljima (67%), dok se 43% bavi sportom. Manji procenat (21%) bavi se kulturom i umjetnošću, kao i učenjem i pohađanjem kurseva.11% mladih uopšte ne posjećuje kulturne događaje, a samo 15% to čini često. Ponudom kulturnih sadržaja nije zadovoljno 25% mladih, dok 16% ne posjećuje sportske događaje, iako 18% to čini često. Više od 70% ispitanih mladih nije član/ica nekog sportskog kluba. Ovo sugeriše da postoji potreba za poboljšanjem promocije kulturnih i sportskih sadržaja među mladima.

Internet igra značajnu ulogu u životu mladih, jer 73% njih provodi više od dva sata dnevno na internetu, uglavnom zbog zabave (60%). Samo 12% koristi internet u svrhu učenja, a 23% za informisanje. Istraživanje takođe pokazuje da mladi primjećuju negativan uticaj prekomjernog korišćenja interneta, jer neki zanemaruju svakodnevne obaveze ili preferiraju virtuelno društvo nad stvarnim (10%).

Oko 14,5% mladih u Nikšiću izjavilo je da je nekada bilo žrtva nasilja, dok 82% zna kome se obratiti u slučaju nasilja. Kao najbolju prevenciju nasilja, mladi predlažu edukacije, razgovore i angažovanje nadležnih institucija. Što se tiče bolesti zavisnosti, 67% mladih smatra da su one ozbiljan problem, ali samo 34% misli da imaju dovoljno informacija o ovom problemu. Predložene preventivne mjere uključuju edukacije, razgovore sa roditeljima i stručnjacima, rehabilitaciju i psihološku podršku.

Ekološki problemi su važni za više od 80% mladih, dok je i angažman u akcijama čišćenja relativno visok, jer 30% ne učestvuje u ovakvim aktivnostima.

Kada je riječ o društvenoj participaciji, 40% mladih smatra da njihov glas ne može uticati na donošenje odluka, dok preko 30% vjeruje da bi bolja informisanost, podrška i finansiranje omladinskih projekata mogli doprinjeti većem angažmanu mladih. Jedan dio ispitanih je prepoznavanje I nagrađivanje doprinosa prepoznalo kao motivaciju za participaciju u društvene tokove.

Kada je riječ o omladinskim organizacijama, 45% ispitanih mladih je upoznato sa njihovim radom, dok je 24% član/ica neke od organizacija, poput omladinskih klubova, đačkih parlamenata ili volonterskih klubova. Ove brojke ukazuju na relativno nisku stopu angažovanja mladih u formalnim organizacijama, ali i na postojanje prostora za veće uključivanje kroz informisanje i promociju aktivnosti ovih organizacija. Volonterske aktivnosti privlače 32% mladih, što pokazuje solidan nivo društvene odgovornosti, ali i mogućnost za povećanje ove brojke kroz dodatne programe i inicijative koje promovišu volonterizam.

Što se tiče poznavanja mehanizama za uključivanje u procese donošenja odluka, svega 30% mladih je upoznato s njima, što ukazuje na potrebu za većom edukacijom i informisanjem o mogućnostima participacije. Društvene mreže su glavni izvor informisanja za više od 60% mladih, dok samo 10% koristi lokalne medije za informisanje o dešavanjima, što govori o rastućem uticaju digitalnih platformi. Lažne informacije i dezinformacije na internetu su prepoznate kao izazov – 55% mladih smatra da ih je lako prepoznati, što ukazuje na relativno visok nivo svijesti o ovom problemu, ali i na potrebu za dodatnim edukacijama u oblasti medijske pismenosti. Takođe, ovo ukazuje na potrebu za promovisanjem obrazovnih platformi i digitalnih alata kako bi internet bio efikasnije korišćen za lični i profesionalni razvoj.

Konačno, prema mišljenju mladih, ključni problemi s kojima se suočavaju u Nikšiću su nezaposlenost (33%), nedostatak edukativnih sadržaja (17%) i nedostatak zabave (13%). Ovi problemi ukazuju na jasne oblasti u kojima bi trebalo usmjeriti napore kako bi se poboljšao kvalitet života mladih i njihove šanse za profesionalni i društveni razvoj.

Istraživanje ukazuje na ključne probleme sa kojima se suočavaju mladi u Nikšiću, a to su nezaposlenost, nedostatak edukativnih sadržaja i nedostatak zabave. Iako su zadovoljni kvalitetom obrazovanja, postoji prostor za unaprjeđenje prilika za zapošljavanje i uključivanje mladih u društvene tokove. Preduzetništvo se prepoznaje kao potencijalno rješenje, ali je potrebna veća institucionalna podrška. Slobodno vrijeme se uglavnom provodi u neformalnim aktivnostima, dok internet ima značajan uticaj na svakodnevni život.

1. **FINANSIJSKI OKVIR**

 Sredstva za realizaciju aktivnosti predviđenih LAPM-om planirana su dijelom Budžetom Opštine Nikšić.

 Na stavci Transferi za unapređenje položaja mladih planirana su sredstva za realizaciju aktivnosti iz Lokalnog akcionog plana za mlade. Sredstva za stipendiranje studenata i dodjeljivanje nagrada planirana su na drugim transferima. Finansijska procjena će se usklađivati sa raspoloživim sredstvima na Budžetu Opštine i u zavisnosti od donatorskih sredstava tokom naredne dvije godine.

 Pojedine aktivnosti će biti finansirane od strane institucija dok će se neke od aktivnosti finansirati od strane donatora.

1. **AKCIONI PLAN**

|  |
| --- |
| **Operativni cilj 1: Razvoj održivog i kvalitetnog sistema servisa i programa za podršku mladima pri tranziciji u odraslo doba** |
| **Operativni cilj (na lokalnom nivou):** Stvaranje održivog, kvalitetnog i inkluzivnog sistema podrške mladima, za uspješnu tranziciju iz školovanja u radni i društveni život, kroz programe prilagođene lokalnim potrebama i resursima |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 1.1. | Podrška obrazovanju djece i mladih sa manje mogućnosti | Sekretarijat za kulturu, sport, mlade i socijalno staranje | Tokom školske godine  | Pružena podrška djeci i mladima iz socijalno ugroženih porodica u učenju Najmanje 20 učenika prisustvovalo časovima godišnje | 8.000,00€ | Budžet Opštine  |
| 1.2. | Promocija „VR lab“ kao jedinstvene infrastrukture i tehnologije za edukaciju  | NVOObrazovne institucijeSekretarijat za kulturu, sport, mlade i socijalno staranje | Kontinuirano | Organizovane najmanje 2 posjete VR laboratoriji godišnjeUključeno najmanje 10 mladih po posjeti | 400,00€ | Budžet OpštineDonatori |
| 1.3. | Sprovođenje obuka za jačanje kapaciteta mladih za digitalnu pismenost | Sekretarijat za kulturu, sport, mlade i socijalno staranjeObrazovne ustanoveNVO | II/IV kvartal 2025.II/IV kvartal 2026. | Održane najmanje 2 radionice godišnjeObuhvaćeno najmanje 15 mladih po radionici  | 400,00€ | Budžet Opštine Donatori |
| 1.4. | Sprovođenje obuka za jačanje kapaciteta mladih za medijsku pismenost | Sekretarijat za kulturu, sport, mlade i socijalno staranjeObrazovne ustanoveNVO | II/IV kvartal 2025.II/IV kvartal 2026. | Održane najmanje 2 radionice godišnjeObuhvaćeno najmanje 15 mladih po radionici  | 400,00€ | Budžet Opštine Donatori |
| 1.5. | Implementacija međunarodnog društveno odgovornog projekta Evropske omladinske kartice (EYC)  | Sekretarijat za kulturu, sport, mlade i socijalno staranje i NVO Centar za omladinsku edukaciju  | Kontinuirano tokom 2025/2026. godine | 1 000 izdatih EYCA kartica na godišnjem nivou | 8.000,00€ | Budžet Opštine Donatori |
| **Operativni cilj 2: Stvaranje uslova da mladi budu aktivni građani i građanke, uključeni u kreiranje i sprovođenje javnih politika** |
| **Operativni cilj (na lokalnom nivou): Omogućiti mladima aktivno učešće u kreiranju i sprovođenju lokalnih javnih politika kroz razvoj mehanizama za njihovo učešće, osnaživanje vještina i povećanje informisanosti** |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 2.1. | Pružanje podrške inicijativama mladih i neformalnim grupama mladih | Sekretarijat za kulturu, sport, mlade i socijalno staranje | Kontinuirano tokom 2025/2026. godine | Podržana najmanje 1 inicijativa godišnje | 2.000,00 | Budžet Opštine Donatori |
| 2.2. | Organizovanje događaja „Mladi u Skupštini opštine“  | Sekretarijat za kulturu, sport, mlade i socijalno staranje i Skupština opštine NikšićNVOObrazovne ustanove | IV kvartal 2025. IV kvartal 2026. | Održan najmanje jedan događaj godišnje  | / | / |
| 2.3. | Formiranje Savjeta za mlade i podrška radu Savjeta | Sekretarijat za kulturu, sport, mlade i socijalno staranjeNVOObrazovne ustanoveLokalne institucije | 2025./2026. | Formiran Savjet za mlade i razvijena saradnja sa subjektima omladinske politike | / | / |
| 2.4. | Snimanje i emitovanje specijalizovanih emisija koje kreiraju mladi i emisija posvećenih mladima  | RTVNK Obrazovne institucije NVOLokalna uprava | Kontinuirano | Minimum 200 TV emisija i drugih digitalnih sadržaja o mladima, omladinskim organizacijama kao i aktivnostima za mlade i temama od značaja za mlade | / | / |
| 2.5. | Realizovanje edukativnih aktivnosti koje razvijaju kompetencije za demokratsku kulturu i ljudska prava | Sekretarijat za kulturu, sport, mlade i socijalno staranjeNVOObrazovne ustanoveLokalne institucije | II/IV kvartal 2025.II/IV kvartal 2026. | Održane najmanje 2 radionice godišnjeObuhvaćeno najmanje 15 mladih po radionici  | 400,00€ | Budžet Opštine Donatori |
| 2.6. | Sprovođenje akcije okrenute ka zajednici u cilju razvoja volonterizma i solidarnosti  | OO Crveni krstNVOObrazovne ustanoveLokalne institucijeSekretarijat za kulturu, sport, mlade i socijalno staranje | II kvartal 2025. II kvartal 2026. | Održano najmanje 3 događaja godišnje  | 1.000,00€ | Budžet Opštine Donatori |
| 2.7. | Motivisanje mladih za volonterizam kroz primjere dobrih praksi i edukacije | Sekretarijat za kulturu, sport, mlade i socijalno staranjeOO Crveni krstNVOObrazovne ustanoveLokalne institucije | II/IV kvartal 2025.II/IV kvartal 2026. | Održane najmanje 2 radionice godišnjeObuhvaćeno najmanje 15 mladih po radionici  | 400,00€ | Budžet Opštine Donatori |
| 2.8. | Održavanje edukativne radionice o aktivizmu mladih | Sekretarijat za kulturu, sport, mlade I socijalno staranjeNVOObrazovne ustanoveLokalne institucijeOO Crveni krst | II/IV kvartal 2025.II/IV kvartal 2026. | Održane najmanje 2 radionice godišnjeObuhvaćeno najmanje 15 mladih po radionici  | 400,00€ | Budžet Opštine Donatori |
| **Operativni cilj 3: Ostvarivanje međuresornog doprinosa poboljšanju sveukupnog položaja mladih** |
| **Operativni cilj (na lokalnom nivou): Unaprijediti saradnju između lokalnih institucija, organizacija i drugih subjekata u cilju kreiranja sveobuhvatnih i koordinisanih programa koji poboljšavaju kvalitet života mladih** |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 3.1. | Povećanje nivoa informisanosti mladih o prilikama za zapošljavanje | Sekretarijat za kulturu, sport, mlade i socijalno staranjeObrazovne ustanoveZZZCG - PJ Nikšić | I/II kvartal 2025.I/II kvartal 2026. | Najmanje 50 mladih posjetilo sajmove zapošljavanja | 3.000,00€ | Budžet OpštineDonatori |
| 3.2. | Održavanje radionica za sticanje dodatnih znanja i vještina za bolju konkurentnost na tržištu rada -izrada CV i motivacionog pisma | Sekretarijat za kulturu, sport, mlade i socijalno staranjeNVOObrazovne ustanoveZZZCG | II/IV kvartal 2025.II/IV kvartal 2026. | Održano najmanje 8 radionica godišnjeObuhvaćeno najmanje 15 mladih po radionici | 400,00€ | Budžet Opštine Donatori |
| 3.3. | Organizovanje edukacija/ programa podrške iz oblasti preduzetništva  | Sekretarijat za kulturu, sport, mlade i socijalno staranjeNVOObrazovne institucije | I-IV kvartal 2025.I-IV kvartal 2026. | Najmanje 10 učesnika/ca na edukacijama/programima godišnje  | 2.000,00€ | Budžet Opštine Donatori |
| 3.4. | Održavanje radionica za sticanje dodatnih znanja i vještina iz oblasti:* robotike i kodiranja,
* 3D modelovanja i štampe,
* grafičkog dizajna,
* digitalnog marketinga,
* prodaje,
* vještačke inteligencije,
* soft skills-a,
* 2D animacije,
* Video produkcije,
* Nabavke (PRAG procedure)
* CNC za nezaposlene
* Strip i ilustracija
 | IPC Tehnopolis | II – IV kvartal 2025. II – IV kvartala 2026. | Najmanje 34 obuke Najmanje 340 učesnika/ca  | 42.000  | Nacionalni donatorEU sredstva Redovan budžet IPC Tehnopolis  |
| 3.5. | Ustupanje prostora za razvijanje preduzetničkih ideja i pokretanje biznisa – coworking prostor CODE Hub Nikšić u Domu digitalne revolucije | IPC Tehnopolis | I – IV kvartal 2025.I – IV kvartal 2026.  | 30 korisnika/ca coworking prostora   | N/A | Redovan budžet |
| 3.6. | Sprovođenje raznih formata događaja za mlade:*2025. godina** Cross Border Coworking Conference
* Meetup-ovi (3),
* Dani nauke i inovacija,
* Demo dan projekta RISE,
* Montenegro pitching competition
* Startap kamp za mlade

*2026. godina** Cross Border Coworking Conference
* Meetup-ovi (3),
* Dani nauke i inovacija,
* Montenegro pitching competition
* Startap kamp za mlade
 | IPC Tehnopolis | I – IV kvartal 2025.  | Najmanje 15 dogadjaja 150 učesnika/ca | 135.000 EUR | Međunarodni donator, IPC Tehnopolis i nacionalni donator, Opština Nikšić  |
| 3.7. | Realizovanje programa „Podsticaji za samozapošljavanje“ | ZZZCG | 20252026 | Najmanje 4 mladih godišnje pokrenulo sopstveni biznis | Sredstva iz projekta „Garancije za mlade“ | Budžet ZZZCG |
| 3.8. | Realizovanje programa „Ospobljavanje za rad kod poslodavca“ | ZZZCGPartneri:Poslodvaci | 20252026 | Za najmanje 20 mladih godišnje omogućeno sticanje znanja, vještina i kompetencija potrebnih za obavljanje poslova određenog radnog mjesta kod poslodavca. | Sredstva iz projekta „Garancije za mlade“ | Budžet ZZZCG |
| 3.9. | Realizovanje programa „Osposobljavanje za samostalan rad“ | ZZZCGPartneri:Poslodvaci | 20252026 | Za najmanje 18 visokoškolaca godišnje i minimum 25 diplomaca dualnog obrazovanja omogućeno odrađivanje pripravničkog staža (6+6) | Sredstva iz projekta „Garancije za mlade“ | Budžet ZZZCG. poslodavci |
| 3.10. | Realizovanje programa „Podsticaji za zapošljavanje“ | ZZZCGPartneri:Poslodvaci | 20252026 | Za najmanje 10 mladih iz kategorije teže zapošljivih omogućeno zapošljavanje na otvorenom tržištu na poslovima koji bi mogli biti održivi i nakon završetka trajanja subvencije (9+9) | Sredstva iz projekta „Garancije za mlade“ | Budžet ZZZCG. poslodavci |
| 3.11. | Realizovanje programa „Obrazovanje i osposobljavanje“ | ZZZCGPartneri:Licencirani organizatori obrazovanja | 20252026 | Za najmanje 12 nezaposlenih godišnje omogućeno sticanje stručnih kvalifikacija i ključnih vještina | Sredstva iz projekta „Garancije za mlade“ | Budžet ZZZCG. |
| 3.12. | Dodjeljivanje stipendije  | Sekretarijat za kulturu, sport, mlade i socijalno staranje | Kontinuirano  | Broj mladih dobitnika stipendije na godišnjem nivou | 600.000,00€ | Budžet Opštine  |
| 3.13. | Dodijeljivanje Studentske nagrade najboljim studentima | Sekretarijat za kulturu, sport, mlade i socijalno staranje | III kvartal 2025.III kvartal 2026. | 5 mladih dobitnika nagrade | 15.000,00€ | Budžet Opštine  |
| 3.14. | Sprovođenje edukativnih aktivnosti u cilju prevencije nasilja  | Sekretarijat za kulturu, sport, mlade I socijalno staranjeNVOObrazovne institucijeOB NikšićLokalne institucijeOO Crveni krst | II/IV kvartal 2025.II/IV kvartal 2026. | Održane najmanje 2 radionice godišnjeObuhvaćeno najmanje 15 mladih po radionici  | 400,00€ | Budžet Opštine Donatori |
| 3.15. | Sprovođenje edukativnih aktivnosti o rodnoj ravnopravnosti  | Sekretarijat za kulturu, sport, mlade I socijalno staranjeNVOObrazovne institucijeLokalne institucije | II/IV kvartal 2025.II/IV kvartal 2026. | Održane najmanje 2 radionice godišnjeObuhvaćeno najmanje 15 mladih po radionici  | 400,00€ | Budžet Opštine Donatori |
| 3.16. | Sprovođenje edukativnih radionica na temu tehnika otpora kod mladih  | Sekretarijat za kulturu, sport, mlade I socijalno staranjeObrazovne institucijeLokalne institucije | Tokom školske godine  | Održano najmanje 5 radionicaObuhvaćeno 75 mladih  | / | / |
| 3.17. | Organizovanje promotivnih i edukativnih aktivnosti o pravima i diskriminaciji mladih sa invaliditetom | Sekretarijat za kulturu, sport, mlade i socijalno staranjeNVOObrazovne institucijeLokalne institucije | II/IV kvartal 2025.II/IV kvartal 2026. | Održane najmanje 2 radionice godišnjeObuhvaćeno najmanje 15 mladih po radionici  | 400,00€ | Budžet Opštine Donatori |
| 3.18. | Kontinuirano pružanje psihološke podrške mladima | Sekretarijat za kulturu, sport, mlade i socijalno staranje | Kontinuirano  | 300 servisa pruženih putem besplatnog psihološkog savjetovališta godišnje | 25.000,00€ | Budžet Opštine  |
| 3.19. | Realizovanje programa za razvoj socio-emocionalnih vještina (edukacija vršnjačkih edukatora) | Sekretarijat za kulturu, sport, mlade I socijalno staranjeNVOObrazovne institucijeLokalne institucije | II/IV kvartal 2025.II/IV kvartal 2026. | Realizovan najmanje 1 program godišnjeObuhvaćeno najmanje 10 mladih po programu | 1.000,00€ | Budžet Opštine Donatori |
| 3.20 | Edukacija vršnjačkih edukatora za realizaciju programa prevencije bolesti zavisnosti sa fokusom na bihejvioralne zavisnosti | Sekretarijat za kulturu, sport, mlade I socijalno staranjeObrazovne institucije | II/IV kvartal 2025.II/IV kvartal 2026. | Održane najmanje 2 radionice godišnjeObuhvaćeno najmanje 15 mladih po radionici  | / |  |
|  3.21 | Sprovođenje edukacija o prevenciji bolesti zavisnosti i štampanje informatora/flajera/brošura | Sekretarijat za kulturu, sport, mlade I socijalno staranjeObrazovne institucijeDom zdravljaCB Nikšić | Tokom školske godine | Održano najmanje 10 radionica godišnjeObuhvaćeno 200 mladih godišnje Kreiran i distribuiran materijal  | 1.000,00€ | Budžet Opštine  |
| 3.22. | Održavanje radionica na temu socijalizacije djece i jačanje socio-emocionalnih vještina | Sekretarijat za kulturu, sport, mlade I socijalno staranjePartneri:Obrazovne institucije | Tokom školske godine | Održane najmanje 5 radionica svake godineObuhvaćeno 75 mladih godišnje  | / | / |
| 3.23. | Pružanje savjetodavne podrške mladima koji koriste PAS i njihovim porodicama | Sekretarijat za kulturu, sport, mlade I socijalno staranje | Kontinuirano | Pružena podrška za 20 mladih godišnje  | / | / |
| 3.24. | Kontakt sa mladima koji koriste PAS kroz podjelu testova na prisustvo PAS | Sekretarijat za kulturu, sport, mlade i socijalno staranje | Kontinuirano | Broj testova | 1.000,00€ | Budžet Opštine  |
| 3.25. | Sprovođenje edukacija o reproduktivnom zdravlju i prevenciji polno prenosivih bolesti  | Sekretarijat za kulturu, sport, mlade I socijalno staranjeNVOObrazovne institucijeLokalne institucijeOO Crveni krst | II/IV kvartal 2025.II/IV kvartal 2026. | Održane najmanje 2 radionice godišnjeObuhvaćeno najmanje 15 mladih po radionici  | 400,00€ | Budžet Opštine Donatori |
| 3.26. | Sprovođenje aktivnosti iz oblasti ekologije | Sekretarijat za kulturu, sport, mlade I socijalno staranje NVOObrazovne institucijeLokalne institucije | II/IV kvartal 2025.II/IV kvartal 2026. | Održane najmanje 2 aktivnosti godišnje | 2.000,00€ | Budžet Opštine Donatori |
| 3.27. | Podizanje svijesti među mladima iz ruralnih sredina o značaju njihovog ostanka na selu, aktivnog učešća u društvenim procesima, zaštiti životne sredine, borbi protiv klimatskih promjena i uspostavljanju održivih poslovnih modela.  | Projekat GORAMinistarstvo poljoprivrede, šumarstva i vodoprivrede | 2025/2026. | Održane najmanje 2 radionice godišnjeInformisano minimum 20 mladih iz ruralnih područja | / | / |
| 3.28. | Sprovođenje edukativnih aktivnosti o saobraćaju | Sekretarijat za kulturu, sport, mlade i socijalno staranjeNVOObrazovne institucijeOB Nikšić | II/IV kvartal 2025.II/IV kvartal 2026. | Održane najmanje 2 radionice godišnjeObuhvaćeno najmanje 15 mladih po radionici  | 400,00€ | Budžet Opštine Donatori |
| 3.29. | Pružanje podrške aktivnostima koje imaju za cilj promociju zdravih stilova života i sporta i rekreacije kod mladih | Sekretarijat za kulturu, sport, mlade i socijalno staranje Obrazovne institucijeLokalne institucije NVOSportske organizacije | Kontinuirano  | Podržano najmanje 3 aktivnosti/projekta godišnjeObuhvaćeno 50 mladih  | 6.000,00 | Budžet Opštine Donatori |
| 3.30. | Kreiranje ambijenta za stvaralaštvo mladih | Sekretarijat za kulturu, sport, mlade i socijalno staranje NVOObrazovne institucijeLokalne institucije | Kontinuirano  | Podržana najmanje 1 aktivnost godišnje koja ima za cilj afirmaciju mladih umjetnika | 3.000,00€ | Budžet Opštine Donatori |
| 3.31. | Organizovanje nagradnog konkursa za srednjoškolce | Sekretarijat za kulturu, sport, mlade i socijalno staranje Obrazovne institucijeLokalne institucije NVO | II/IV kvartal 2025.II/IV kvartal 2026. | Organizovan konkurs svake godineObuhvaćeno najmanje 15 mladih godišnje | 1.000,00€ | Budžet Opštine Donatori |
| 3.32. | Pružanje podrške aktivnostima u cilju kvalitetnog provođenja vremena – kampovi, takmičenja,edukativne aktivnosti, kvizovi, manifestacije, festivali, izleti i dr. | Sekretarijat za kulturu, sport, mlade i socijalno staranje Obrazovne institucijeLokalne institucije NVOOO Crveni krst | Kontinuirano  | Podržano najmanje 3 aktivnosti/projekta godišnjeObuhvaćeno minimum 60 mladih godišnje | 8.000,00 | Budžet Opštine Donatori |
| **Operativni cilj 4: Unapređenje mehanizama za efikasno kreiranje, sprovođenje, monitoring i evaluaciju omladinske politike** |
| **Operativni cilj (na lokalnom nivou): Razviti i unaprijediti mehanizme za efikasno kreiranje, sprovođenje, praćenje i evaluaciju omladinske politike kroz inkluzivan pristup i aktivno učešće mladih i relevantnih aktera** |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 4.1. | Informisanje javnosti o Lokalnom akcionom planu za mlade  | Sekretarijat za kulturu, sport, mlade i socijalno staranje Služba za saradnju, poslove predsjednika i informisanje | Kontinuirano  | Kreiran vizual i objavljen na instagram stranici i sajtu OpštineObjavljen Javni poziv za saradnjuPromocija aktivnosti | / | / |
| 4.2. | Učešće predstavnika sekretarijata na obukama iz oblasti omladinske politike | Ministarstvo sporta i mladihMeđunarodne organizacijeNevladine organizacije | Kontinuirano | 1 obuka godišnje | / | / |
| 4.3. | Unapređenje koordinacije sa svim akterima iz oblasti omladinske politike na lokalnom nivou | Sekretarijat za kulturu, sport, mlade i socijalno staranje Obrazovne institucijeLokalne institucije NVO | Kontinuirano | Održana najmanje 2 sastanka godišnjeFormirana lokalna platforma omladinskih akteraUrađena procjena stavova mladih o komunikaciji i načinima učešća (najmanje 200 mladih) | / | Donator |
| 4.4. | Sprovođenje istraživanja o mladima i njihovim potrebama u cilju izrade novog akcionog plana | Sekretarijat za kulturu sport, mlade i socijalno staranje | II/III kvartal 2026.  | Najmanje 200 mladih uključeno u istraživanje | / | / |
| 4.5. | Izrada Lokalnog akcionog plana  | Sekretarijat za kulturu, sport, mlade i socijalno staranje | III/IV kvartal 2026.  | Kreiran Nacrt lokalnog akcionog plana za mlade | / | / |

1. **MONITORING I EVALUACIJA**

U implementaciji aktivnosti planiranih Lokalnim akcionim planom za mlade za period 2025-2026. godine učestvovaće sve relevantne institucije i organizacije. U zavisnosti od oblasti i tema, biće uključeni predstavnici lokalne uprave, obrazovne ustanove, lokalne institucije i nevladine organizacije. Centralni akteri u ovom procesu ostaju mladi Nikšića, koji će aktivno učestvovati u sprovođenju i praćenju plana.

Monitoring realizacije definisanih mjera i aktivnosti sprovodiće Sekretarijat za kulturu, sport, mlade i socijalno staranje, putem djelovanja Kancelarije za mlade, kao nadležnog organa za omladinsku politiku. Proces praćenja odvijaće se u saradnji sa svim akterima koji direktno sprovode aktivnosti usmjerene ka mladima. Sekretarijat će nadgledati sprovođenje plana kroz kontinuiran struktuirani dijalog s mladima i svim učesnicima omladinske politike na lokalnom nivou, u cilju unapređenja multisektorske saradnje i poboljšanja položaja mladih u Nikšiću.

U skladu sa Zakonom o mladima, biće izrađen godišnji Izvještaj o sprovođenju aktivnosti iz Lokalnog akcionog plana za mlade, koji će biti dostavljen Ministarstvu sporta i mladih. Izvještaj će obuhvatiti sve realizovane aktivnosti, postignute i ostvarene ciljeve, na osnovu izvještaja koje dostave svi akteri koji su učestvovali u implementaciji plana. Praćenje sprovođenja plana zasnivaće se na unaprijed definisanim aktivnostima i indikatorima uspjeha, koji će omogućiti preciznu evaluaciju rezultata i postignutih ciljeva.

 **OBRAĐIVAČ**

SEKRETARIJAT ZA KULTURU, SPORT,

 MLADE I SOCIJALNO STARANJE

 **SEKRETAR**

 Dejan Ivanović, s.r.

Radna grupa za izradu Nacrta lokalnog akcionog plana za mlade za 2025-2026. godinu:

* 1. Dejan Ivanović, sekretar Sekretarijata za kulturu, sport, mlade i socijalno staranje, koordinator grupe;
	2. mr Maja Radoičić, Kancelarija za mlade - Sekretarijat za kulturu, sport, mlade i socijalno staranje;
	3. Ljubica Abramović, Kancelarija za prevenciju bolesti zavisnosti - Sekretarijat za kulturu, sport, mlade i socijalno staranje;
	4. Miloš Nenezić, Kancelarija za zaštitu ljudskih i manjinskih prava i saradnju sa civilnim sektorom - Sekretarijat za kulturu, sport, mlade i socijalno staranje;
	5. Marica Ognjenović, JU Gimnazija „Stojan Cerović“;
	6. Mirko Perunović, JU Srednja ekonomsko-ugostiteljska škola;
	7. Marija Draganić, JU Prva srednja stručna škola;
	8. Jelena Popivoda, IPC Tehnopolis;
	9. Nataša Radulović, ZZZCG – PJ Nikšić;
	10. Dragana Ćalasan, Omladinski servis Nikšić, Ministarstvo sporta i mladih;
	11. Magdalena Mijušković, OO Crveni krst Nikšić,
	12. Vladana Mitrović/Nađa Perović, NVO Alfa centar;
	13. Darko Žugić, NVO Biznis centar;
	14. Isidora Sarić, NVO Tibor
	15. Milica Kovačević, NVO Žuti leptir.

U konsultacijama za izradu teksta Nacrta lokalnog akcionog plana za mlade za 2025-2026. godinu i iniciranju i predlaganju aktivnosti učestvovali:

* JU Srednja stručna škola
* NVU „Optimisti“
* NVO „Centar za afirmaciju RE populacije“
* NVO „Centar za omladinsku edukaciju“
* NVO „Osvit“
* Tim za implementaciju projekta GORA.
1. Više o ovome u Strategiji za mlade Crne Gore 2023-2027

https://www.gov.me/dokumenta/44a0874f-5e59-406b-8551-b06cd305646e [↑](#footnote-ref-1)